CELEX: 31971R0802
Language: ro
Date: 1971-04-19 00:00:00
Title: Regulamentul (CEE) nr. 802/71 al Comisiei din 19 aprilie 1971 de modificare a Regulamentului (CEE) nr. 316/68 de stabilire a standardelor de calitate pentru florile proaspete tăiate și frunzișul ornamental proaspăt

03/Volumul 01
            
            
               RO
            
            
               Jurnalul Ofícial al Uniunii Europene
            
            
               174
            
         31971R0802
   
               L 088/8
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 802/71 AL COMISIEI
   
   din 19 aprilie 1971
   de modificare a Regulamentului (CEE) nr. 316/68 de stabilire a standardelor de calitate pentru florile proaspete tăiate și frunzișul ornamental proaspăt
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 234/68 al Consiliului din 27 februarie 1968 de instituire a organizării comune a piețelor în sectorul plantelor vii și al produselor de floricultură (1), în special articolul 4,
   întrucât capitolul VI „Prezentare” din anexa I la Regulamentul (CEE) nr. 316/68 (2) prevede că o unitate de prezentare trebuie să cuprindă 5, 10 sau un multiplu de 10 bucăți, cu excepția florilor comercializate în mod normal la bucată și a celor comercializate în mod normal la greutate;
   întrucât aplicarea acestei dispoziții nu permite vânzătorilor produselor în cauză să răspundă în întregime cererii anumitor cumpărători care doresc să dispună de unități de prezentare la prețuri constante; întrucât este, prin urmare, necesar să se ajusteze în această privință standardele de calitate pentru a se ține seama de noile cerințe comerciale;
   întrucât măsurile prevăzute de prezentul regulament sunt în conformitate cu avizul Comitetului de gestionare a plantelor vii și a produselor de floricultură,
   ADOPTĂ PREZENTUL REGULAMENT:
   Articolul 1
   (1)   Textul de la capitolul VI litera A din anexa I la Regulamentul (CEE) nr. 316/68 se înlocuiește cu următorul text:
   „O unitate de prezentare (legături, buchete, cutii și similare) trebuie să cuprindă 5, 10 sau un multiplu de 10 bucăți.
   Cu toate acestea, această regulă nu se aplică:
   
               (a)
            
            
               florilor comercializate în mod normal la bucată;
            
         
               (b)
            
            
               florilor comercializate în mod normal la greutate;
            
         
               (c)
            
            
               florilor pentru care vânzătorul și cumpărătorul convin în mod expres să facă derogare de la dispozițiile referitoare la cantitatea de flori dintr-o unitate de prezentare. Această derogare este admisă numai pentru tranzacții în afara piețelor en gros, cu condiția ca:
               
                           —
                        
                        
                           mărfurile să facă obiectul unei tranzacții de vânzare directă persoanei care vinde cu amănuntul sau unei persoane care acționează în numele unei persoane care vinde cu amănuntul pe baza unui preț de vânzare fix pe unitate de prezentare în stadiul comerțului en gros;
                        
                     
                           —
                        
                        
                           mărfurile să fie însoțite de o factură, de un bon de livrare sau de un alt document care să menționeze prețul de vânzare de mai sus;
                        
                     
                           —
                        
                        
                           unitatea de prezentare să fi fost prezentată într-un ambalaj definitiv cerut de cumpărător și destinat consumatorului final. Acest ambalaj trebuie să fie astfel încât să permită identificarea mărfurilor.”
                        
                     
         (2)   Textul din capitolul VII al anexei I la Regulamentul (CEE) nr. 316/38 se completează după cum urmează:
   
      F.   Prezentarea
      În cazul în care numărul de flori pe unitate de prezentare nu corespunde dispozițiilor din capitolul VI A, marcajul coletelor trebuie să indice compoziția exactă a unităților de prezentare conținute de acestea.”
   
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 aprilie 1971.
      
         
            Pentru Comisie
         
         
            Președintele
         
         Franco M. MALFATTI
         
      
   
   
      (1)  JO L 55, 2.3.1968, p. 1.
   
      (2)  JO L 71, 21.3.1968, p. 8.